
Répáshuta Község Önkormányzata

3559 Répáshuta, Kossuth út 2.

67-8/2011.




     JEGYZŐKÖNYV 

Készült Répáshuta Község Önkormányzata Képviselő-testületének 2011. szeptember 12. napján 17.00 órakor kezdődő üléséről.

Jelen vannak:
Mátrai Károly polgármester


Kátai Imre önkormányzati képviselő

Petőfi Valéria

„


Dr. Hegyközi Béla körjegyző

Igazoltan távol: Telekes Gábor alpolgármester



   Erdős Tamás önkormányzati képviselő

A polgármester köszönti a jelenlévőket. Megállapítja, hogy az ülés határozatképes, azt megnyitja.

Ismerteti a napirendet:

1./ Beszámoló az önkormányzat I. féléves gazdálkodásáról

     Előadó: Mátrai Károly polgármester


       Dr. Hegyközi Béla körjegyző

2./ Aktuális kérdések megvitatása

     Előadó: Mátrai Károly polgármester


       Dr. Hegyközi Béla körjegyző
A napirendi ponttal valamennyi képviselő egyetért.

1. Napirendi pont: Beszámoló az önkormányzat I. féléves gazdálkodásáról
Az önkormányzat  feladatai ellátásához szükséges feltételeket egyrészt az átengedett központi adókból, központi költségvetési normatív hozzájárulásokból, más szervtől átvett pénzeszközökből, másrészt saját bevételeiből teremti elő.

A központi támogatáshoz kapcsolódó pénzellátásról

Az önkormányzatok állami hozzájárulásának volumenét a parlament az éves költségvetési törvény keretében dönti el, az önkormányzat pénzellátása javarészt az állami költségvetés helyzetétől függ.
Az önkormányzat bevételeinek zömét a normatív állami hozzájárulás különböző jogcímein biztosított összeg, a központosított előirányzatok és az átengedett központi adók képezik.

Az önkormányzat intézményei: önkormányzat hivatala, orvosi rendelő, művelődési ház, könyvtár, tornaterem-faluház, tájház, kemping, általános iskola, napközi otthonos óvoda, tv átjátszó állomás.
Az önkormányzat mindent megtesz annak érdekében, hogy az intézményeinek működését biztosítsa a még takarékosabb gazdálkodásával.

Működési bevételek:  

A feladatai ellátásához szükséges feltételeket az átengedett központi adókból, központi költségvetési intézményi hozzájárulásokból, más szervektől, átvett pénzeszközökből, valamint saját bevételeiből (helyi adók, intézményi térítési díjak, bérleti díj és szállás bevételek) teremti meg.  
Bevételek:                                                                                                                    eFt-ban

	Megnevezés
	Módosított ei.
	Teljesítés
	%

	Átengedett központi adók 
	15163
	7930 
	52

	Önkormányzati költségvetési támogatás
	13223
	6866
	52

	Helyi adók
	5700
	3072
	54

	Pótlékok bírságok
	150
	261
	100

	Gépjárműadó
	4000
	1118
	28

	Talajterhelési díj
	21
	21
	100

	Intézményi működési bevételek
	5650
	2524
	45

	Működési célú pénzeszköz államháztartáson belül , mozgáskorl.támog, közmunka tám.
	2250
	1045
	46

	Fejlesztési támogatás (alapítványtól, EU-s pály.)
	4347
	3755
	    86

	Működési hitel
	30430
	6512
	21

	Előző évi költségvetési kieg. (2010.évi besz.alapján)
	
	110
	

	Előző évi pénzmaradvány
	2979
	
	       

	Hosszú lejáratú hitel felvétel
	4600
	4558
	

	Összesen:
	88513
	37772
	           43


A helyi adók, valamint a gépjárműadó bevételek az előirányzatnak megfelelően teljesülnek. Azokat az adózókat, akiknek több éves hátralékuk van, figyelmeztetjük a hátralékok befizetésére.

Az önkormányzat 2011. április 30-ig ÖNHIKI-S pályázatot nyújtott be az Önkormányzati Minisztériumhoz, 30430 eFt összeggel. A működési kiadási szintjének korrigálása alapján az önkormányzatot megillető támogatás összege 2209 eFt, mely összeget július hónapban  kapunk meg.

Előző évi központi költségvetés kiegészítésére 110 eFt-ot kaptunk.

Fejlesztési bevételek: pályázat bevétele 3040 eFt
Működési kiadások:

Az önkormányzat és intézményeinek működési kiadásainál csak a legfontosabb és kötelező feladatok ellátásához szükséges kifizetéseket eszközöltük. A személyi juttatásokat, társadalombiztosítási járulékokat a tervezett pénzforgalmi előirányzatnak megfelelően időarányosan teljesítettük. 

Kiadások:                                                                                                                   eFt-ban

	Megnevezés
	Módosított ei.
	Teljesítés
	%

	Személyi juttatások, járulékok
	25181
	12351 
	49

	Dologi kiadások
	26191
	6972 
	27

	Pénzeszköz átadás (szociális támogatások)
	3651
	1847 
	51

	Működési pénzeszköz átadás önkorm. (körjegyzőség)
	22643
	3100 
	14

	Felújítás (műv. ház, út)
	2933
	3345
	100

	Közvilágítási részvény
	
	75
	

	Céltartalék
	400
	
	

	Működési hitel 
	6600
	9239
	100

	Fejlesztési hitel
	914
	457
	50

	Átfutó kiadás
	
	2500
	

	Összesen:
	88513
	39886
	45


Fejlesztési kiadások:

Tölgyfa- Névtelen út :        2933 eFt
Művelődési ház felújítás:     412 eFt
Pénzkészlet június 30-án:  865 eFt 

Ezt követően előterjesztést tesz a költségvetési rendelet módosítására.

A költségvetési rendelet módosítása a pótelőirányzatok évközbeni változása miatt vált szükségessé.

Ezt követően a képviselő-testület 3 egyhangú igen szavazattal megalkotta az önkormányzat 2011. évi költségvetéséről szóló 1/2011.(II.14.) számú rendeletének módosításáról szóló 8/2011.(IX.12.) számú rendeletét.
A rendelet és mellékletei a jegyzőkönyvhöz csatolva.

Ezt követően a képviselő-testület 3 egyhangú igen szavazattal a következő határozatot hozta:

26/2011.(IX.12.) számú önkormányzati határozat
Répáshuta Község Önkormányzatának Képviselő-testülete úgy határozott, hogy az önkormányzat 2011. évi I. féléves gazdálkodásáról szóló beszámolóját az ismertetett tartalommal elfogadja.

Határidő: azonnal, folyamatos

Felelős: polgármester

Ezt követően a polgármester előadja, hogy az ÖNHIKI II. ütemére igényt lehet benyújtani. Javasolja az ehhez szükséges határozat meghozatalát.

27/2011.(IX.12.) számú önkormányzati határozat
az önhibájukon kívül hátrányos helyzetben lévő önkormányzatok 2011. évi támogatására vonatkozó igény benyújtásáról

1. Répáshuta Község Önkormányzatának Képviselő-testülete a Magyar Köztársaság 2011. évi költségvetéséről szóló 2010. évi CLXIX törvény 6. számú melléklet 2. pontja alapján (továbbiakban: 6. számú melléklet) támogatási igényt nyújt be az önhibájukon kívül hátrányos pénzügyi helyzetben levő önkormányzatok támogatására. 

2. Képviselő-testülete az önhibájukon kívül hátrányos helyzetben lévő önkormányzatok támogatásának igényléséhez a fenti törvény alapján a következő nyilatkozatot teszi:

I. a) a települési önkormányzat lakosságszáma 2010. január 1-jén 1000 fő alatti, és a Bükkszentkereszt székhelyű körjegyzőséghez tartozik.

II. A települési önkormányzat helyi adó bevezetéséről döntött és 2011. évben 5700 eFt összegű bevételt tervez.

III. Az önkormányzat 2011. évi módosított költségvetési rendeletét 30430 eFt összegű működési hiánnyal fogadta el.

IV. Az önkormányzat kötelezettségvállalása 2010. és 2011. évben nem haladja meg az Ötv. 88 § (2) bekezdés szerinti éves kötelezettségvállalás felső határát.

V. a) Az önkormányzat az Ötv. Szabályai szerint kötelező könyvvizsgálatra nem kötelezett.

Határidő: 2011. szeptember 10.
Felelős: polgármester
- Ezt követően a körjegyző előadja, hogy az önkormányzat és intézményei belső ellenőrzését Miskolc Kistérség Többcélú Társulása belső ellenőrzési egysége végzi. A következő évi belső ellenőrzési tervet minden év november 15. napjáig kell elfogadnia a képviselő-testületnek.

A körjegyző előadja, hogy egyeztetett a belső ellenőrzési csoporttal. Ennek alapján javasolja, hogy 2012. évben az önkormányzat pénzügyi ellenőrzésére kerüljön sor.

Észrevétel nem hangzott el. 

Ezt követően a képviselő-testület 3 egyhangú igen szavazattal a következő határozatot hozta:

28/2011.(IX.12.) számú önkormányzati határozat
Répáshuta Község Önkormányzatának Képviselő-testülete a 2012. évre vonatkozó belső ellenőrzési tervét az alábbiak szerint fogadja el:

1./ Az ellenőrzés tárgya: az önkormányzat pénzügyi ellenőrzése

Ideje: 2012. I. negyedév

Ellenőrzést végzi: Miskolc Kistérség Többcélú Társulása belső ellenőrzési csoportja

2./ Készpénzkezelés szabályai betartásának ellenőrzése az önkormányzatnál

Ideje: 2012. I-IV. negyedév

Ellenőrzést végzi: körjegyző, pénzügyi előadó

Határidő: 2012. december 20.

Felelős: körjegyző

2. Napirendi pont: Aktuális kérdések megvitatása

- A körjegyző előadja, hogy a társadalmi részvételről szóló 2010. évi CXXXI. Törvény 17.§. (1)-(2) bekezdése a helyi önkormányzatokról szóló 1990. évi LXV. Törvényt kiegészítette a 103/B.§. rendelkezésével.

A képviselő-testület felhatalmazást kapott arra, hogy a helyi sajátosságoknak megfelelően az általa megalkotott rendeletek előkészítésében való társadalmi részvétel szabályait rendeletben állapítsa meg.

A körjegyző javasolja, hogy ez a szabályozás szerkezetileg épüljön be az SZMSZ-be.

Ismerteti a rendelet tervezetét.

Észrevétel nem hangzott el.

Ezt követően a képviselő-testület 3 egyhangú igen szavazattal megalkotta a képviselő-testület és szervei szervezeti működési szabályzatáról szóló 10/2006.(XI.28.) számú rendeletének módosításáról szóló 9/2011.(IX.12.) számú rendeletét.
A rendelet a jegyzőkönyvhöz csatolva.

- Ezt követően a polgármester előadja, hogy a „Hálózat a tisztább Európáért” pályázat I. üteme az elmúlt évben lezajlott. A II. ütemben kerül sor a német testvértelepülés Wehringen meglátogatására. Megkezdődött az út szervezése.

A tervezett időpont 2011. október 13-14-15, amennyiben az a németeknek is megfelel. A részletes program is körvonalazódik.

Gondot okoz, hogy az I. ütemtől eltérően a II. ütem utófinanszírozású. Még nem tisztázott, hogy a költségeket ki fogja megelőlegezni. A pályázati koordinátor szerint erre lesz valamilyen megoldás.

Ezt követően a polgármester megköszöni a részvételt, és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző

